**Zápisnica zo zasadnutia**

**Obecného zastupiteľstva vo Veselom**

**zo dňa 7. 2. 2018**

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

 5. Správa z kontroly pokladničnej hotovosti

 6. Predloženie plánu kontrol na 1. štvrťrok 2018

 7. Investičné akcie obce na rok 2018

 8. Diskusia

 9. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 4 poslanci. Poslanec Branislav Kukuč sa ospravedlnil za neúčasť, Lukáš Bučka a Adriana Duračková sa ospravedlnili zo zdravotného dôvodu.
	2. V. Šipková, starostka obce, prečítala návrh programu zasadnutia.
	3. V. Šipková predložila návrh na určenie overovateľov zápisnice poslankyne Janku Kováčovú a Zuzanu Bokorovú, zapisovateľku zápisnice Danielu Michalčíkovú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Záznam z kontroly HK 2017/3 zo dňa 13. 12. 2017 predložila Hlavná kontrolórka obce Veselé p. Mária Horinová. Správa tvorí súčasť zápisnice.

6. Plán kontrolnej činnosti hlavného kontrolóra obce Veselé na 1. štvrťrok 2018 predložila Hlavná kontrolórka obce Veselé p. Mária Horinová. Správa tvorí súčasť zápisnice.

7. Starostka obce informovala prítomných o výmene 3 ks dverí v budove zdravotného strediska, Veselé 55. Ďalej je potrebná oprava balkónov na budove, oprava toaliet a vymaľovanie čakárne z dôvodu poškodenia maľovky zatekaním a ambulancie všeobecnej lekárky.

Je potrebné vyriešiť havarijný stav prístupového chodníka k budove Materskej školy Veselé, obslužného chodníka pre školskú jedáleň a vybudovanie parkovacích miest pred budovou. Po zateplení budovy je potrebné inštalovať striešky nad vchodovými dverami, logo škôlky a grafické návrhy označenia MŠ. V budove sú v havarijnom stave elektrické rozvody, z tohto dôvodu je potrebné vypracovať projekt na rekonštrukciu rozvodov.

Okresný dopravný inšpektorát v Trnave posúdil návrh trvalého dopravného značenia, ktoré má byť použité na miestnych a účelových komunikáciách v obci Veselé podľa projektu passportu celej obce. Vydal súhlas na vydanie určenia na použitie trvalého dopravného značenia. Z toho vyplýva, že obec Veselé musí zakúpiť dopravné značky so stĺpikmi, úpinkami a krytkami. Starostka požiadala 4 výrobcov o cenové ponuky.

Rodný dom Dr. Štefana Moysesa – je potrebné vypilovať stromy pred budovou podľa projektu „Odvlhčenie a oprava povrchov Rodný dom biskupa Štefana Moysesya vo Veselom“ vypracovaného Slovenskou technickou univerzitou, Stavebnou fakultou Bratislava. Následne je potrebné zrealizovať výmenu strešnej krytiny a strešných lát.

8. Starostka obce predložila poslancom na prejednanie žiadosti Jaroslava Lukáča, Veselé 75 o

- odpredaj časti pozemku p. č. 1780 vo vlastníctve obce, ktorý užíva rodina

- vyjadrenie obce k vydržaniu vlastníckeho práva k pozemku.

Žiadosti tvoria súčasť zápisnice.

K žiadostiam nebolo prijaté uznesenie z dôvodu nízkej účasti poslancov.

Poslanec Michal Čekan navrhol preplatenie nevyčerpanej dovolenky starostke obce. Prerokovanie sa odložilo na najbližšie zasadnutie.

9. Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa**

 **7. 2. 2018**

 **Uznesenie Obecného zastupiteľstva vo Veselom č. 1/2018**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 7. 2. 2018.

Prítomní 4 poslanci

Schválili 4 poslanci

**Uznesenie Obecného zastupiteľstva vo Veselom č. 2/2018**

Obecné zastupiteľstvo vo Veselom

určuje

overovateľov zápisnice poslancov Janku Kováčovú a Zuzanu Bokorovú, zapisovateľku zápisnice Danielu Michalčíkovú.

Prítomní 4 poslanci

Schválili 4 poslanci

**Uznesenie Obecného zastupiteľstva vo Veselom č. 3/2018**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 13. 12. 2017.

Prítomní 4 poslanci

Schválili 4 poslanci

**Uznesenie Obecného zastupiteľstva vo Veselom č. 4/2018**

Obecné zastupiteľstvo vo Veselom

berie na vedomie

Záznam z kontroly HK 2017/3 zo dňa 13. 12. 2017 predložený hlavná kontrolórkou obce Veselé p. Máriou Horinovou.

Prítomní 4 poslancov

Schválili 4 poslanci

**Uznesenie Obecného zastupiteľstva vo Veselom č. 5/2018**

Obecné zastupiteľstvo vo Veselom

berie na vedomie

Plán kontrolnej činnosti hlavného kontrolóra obce Veselé na 1. štvrťrok 2018 predložený hlavnou kontrolórkou obce Veselé p. Máriou Horinovou.

Prítomní 4 poslancov

Schválili 4 poslanci

Vo Veselom 7. 2. 2018

Viera Šipková

Starostka obce

Zápisnicu spísala: Daniela Michalčíková ................................................

Overovatelia zápisnice:

Janka Kováčová ................................................

Zuzana Bokorová ................................................